Discussió:Piràmides de Guiza

message: --MALLUS (disc.) 20:55, 1 juny 2013 (CEST)
Creus que cal fer aquest article, si tenim Necròpolis de Guiza, que és AdQ ?. Ja he vist que hi ha un embolic als VP:Els 1.000, però penso que s'arreglarà.--amador (disc.) 21:13, 1 juny 2013 (CEST)
replies: text: :No sé pas. En tot cas, per fer-lo no es perd res (és una concreció d'un article més general). Els russos el tenen com a article apart. Per cert, he corregit alguna errada ortogràfica a l'article de la Necròpolis..i aprofitaré per fer l'article de la "quarta piràmide"...que aquest sí que no el tenim.--MALLUS (disc.) 21:23, 1 juny 2013 (CEST)
replies: text: ::Hola, no sé si us puc ajudar a esclarir-ho una mica, parlant de les set meravelles del món antic, només es refereix a la piràmide de Keops, pel que fa a les piràmides, depen de com ho plantegeu, es poden incloure les tres més grans i importants només (Keops, Kefren i Micerí) o es pot incloure tot el complex funerari de cada piràmide (jo optaria per aquí, a no ser que feu article específic per a cadascuna, que no sé si ja existeix); per exemple, en el cas de Kefren seria incloure també el Temple de la Vall (amb l'esfinx), com a mínim, i en el cas de Keops, imprescindible les mastabes de les reines / prínceps i la barca solar (fent esment a la resta de fosars amb barques desmuntades). Si parlem de la necròpolis de Guiza tenim, a part de tot això, el poble dels treballadors (amb tot el tema de l'alimentació i de la medicina/cirurgia, com les pròtesis i tot això, i desmentir el tema de l'esclavatge), alguna piràmide inacabada, diverses tombes de nobles i sacerdots, tot allò que va desaparèixer sota les construccions modernes (p.e. el Temple de la Vall de Keops), el port (sembla ser que el riu Nil passava per allà en aquella època i el feien servir per a treballar, dur els materials de construcció des d'Assuan i d'altres llocs, per als rites funeraris i enterraments, etc)... i cal no oblidar el nou i enorme museu egipci, amb l'estàtua monumental de Ramsès II, ... Pel que sé, el qui ha treballat durant més anys per aquesta zona durant les últimes dècades (era la seva especialitat) és en Zahi Hawass, també hi havia aquell arquitecte que va treure una nova teoria sobre la construcció de les piràmides ara fa pocs anys (em sembla que era francès), que era prou interessant i estava força ben argumentada, sé que les investigacions que es van fer a la piràmide de Keops quadraven amb la teoria, però no sé com va acabar tot, perquè els mancaven permisos i/o els va mancar temps o una cosa similar, i també hi havia el tema dels robots que havien enviat pels "túnels de ventilació" de la Gran Piràmide (la de Keops) en Hawass i uns altres, ara que en Hawass ja no pinta res al Consell Suprem (o ministeri, que no paren de canviar-ho i ja no sé per on van), suposo que s'ha quedat tot a mitges. Ho sento, estic més per la zona de Tebes, pensava revisar una mica la de Memfis quan tingués temps, perquè noi, està magra la cosa, però no recordo si tot això ja està inclòs o no en els articles. Disculpeu que no hagi afegit els enllaços als articles corresponents, és que tinc a mitges una traducció sobre els càrrecs dels funcionaris egipcis i vaig una mica boja mirant de trobar la terminologia correcta. --Luna92 (disc.) 22:17, 1 juny 2013 (CEST)
replies: text: ::: A l'article Necròpolis de Guiza vaig treballar força, i allà s'explica moltes de les coses que nomena l'usuaria Luna92, Temple de la Vall, Esfinx, mastabes de les reines, barca solar amb esment de la resta amb barques desmuntades, poble dels treballadors, hi ha referències d'Hawass etc. També hi ha articles de les tres piràmides principals, així que aquest article hauria de limitar-se crec jo a acostar-se més als que demanin els del VP: Els 1.000, semblen que només volen  els de les tres piràmides principals i potser la quarta...(segons articles a altres viquipèdies) És donar-li, segons la meva opinió voltes al mateix, però si cal fer-ho es fa, encara que repeteixo sense embolicar-se a posar més coses que ja són a Necròpolis de Guiza i que si de cas es deuria de fer articles individuals més extensos. Aquí Mallus jo posaria tot el que trobessis sobre les piràmides principals. --MarisaLR (disc.) 12:47, 2 juny 2013 (CEST)

text: :De moment, i a falta d'acord unànime sobre el tema...deixaré l'article tal i com està, més que res perquè tinc altres coses a mitges quant a articles essencials del 1000...i perquè veig que hi ha molta gent molt més entesa que jo que li podria donar, en cas que fes falta, el "toc magistral" adequat. És cert que caldrien articles individuals més extensos sobre les piràmides individuals, pero com ja he dit, havent-hi com hi ha altra gent més qualificada que jo per parlar d'aquest tema...m'estimo més quedar-me en un segon pla...tot esperant la resolució definitiva quant al tema dels 1000.--MALLUS (disc.) 20:20, 2 juny 2013 (CEST)

message: Crec que hi ha una petita errada en la frase: La Gran Piràmide de Kheops, o, potser més acuradament, el grup de les grans piràmides format per l'esmentada piràmide amb les de Piràmide de Khefren i Piràmide de Micerí, també anomenades les Grans Piràmides de Guiza, està considerada una de les Set Meravelles del Món. La considerada com una de les Set Meravelles del Món és només la La Gran Piràmide de Kheops. --MarisaLR (disc.) 20:02, 3 juny 2013 (CEST)
replies: text: Si i no. A veure, el problema és la frase interposada "o més acuradament....", que potser fa entendre el que no és. Però de fet el subjecte de la frase és "La Gran Piràmide", que és el que és considerat "una de les Set Meravelles del Món". Tanmateix, com que el text pot induir a error, millor el retiro.--MALLUS (disc.) 20:43, 3 juny 2013 (CEST)
replies: text: : Gràcies. --MarisaLR (disc.) 23:23, 3 juny 2013 (CEST)
thread_title:  Petita errada 

message: Només com a suggeriment m'atreveixo a proposar que potser la galeria d'imatges posades al final de l'article, quedaria millor les que corresponen a cada una de les piràmides sota el seu apartat, i no veig gaire clar el fet que hi hagi tantes imatges dels temples i l'Esfinx, ja que no és el tema de l'article. --MarisaLR (disc.) 17:37, 4 juny 2013 (CEST)
thread_title:  Galeria d'imatges